
qa ' 2022, tawata е Апа di Inversion у 
Y Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


à 


Evelyn Wever-Urves 


PROME MINISTER 


Prome Minister Evelyn Wever - Croes: 


SURPLUS DEN PRESUPUESTO 2023 TA 
SIGNIFICA MAS ESPACIO PA INVERSION 


‘Loke nos mester haci ta tin fe, sigui traha duro den union, 


y no kibra otro’ 


ч 
ا‎ b 


Recientemente Parlamento di Aruba a aproba presupuesto pa 
aña 2023 cu un surplus di 1%, ekivalante na 63 miyon florin. Cu 
e logro aki, Prome Minister Evelyn Wever - Croes a expresa cu 
Aruba ta riba rumbo pa progreso y di finanza sostenibel bek. 


Prome Minister Evelyn Wever - Croes a expresa cu e ta un 
sentimento special pa por tin presupuesto 2023 aproba cu 
un surplus di 63 miyon florin. Asina ta pone Aruba bek riba e 
trayecto di finanzas sostenibel, y cu esey ta bin progreso bek 
pa pais Aruba. 


A pesar cu no a sali for di e efectonan di e pandemia ainda, ta 
premira cu aña 2023 ta bay ta un aña hopi mas mihor. Prome 
Minister a sigui splica cu presupuesto cu surplus ta encera cu 

lo por cuminsa inverti di berdad den areanan cu ta necesario 
manera den ensefiansa, den cuido/salud, den seguridad di 
nos pais, den infrastructura etc. 

E forma con Aruba su economia a recupera ta danki na trabou 
duro di nos hendenan y si sigui traha duro awo, sigur lo por 
logra mas cos grandi pa Aruba. ‘Ami ta optimista pa e futuro 
cu ta spera nos. Loke nos mester haci ta, tin fe y sigui traha 
duro den union, yuda otro y no kibra otro,’ Prome Minister a 
expresa. 


Terminando Premier Wever - Croes a expresa cu ta premira cu 
e aña nos dilanti lo ta un bon aña pa Aruba y tur ciudadano di 
nos pais. 'Nos compromiso ta pa trece progreso y bienestar pa 
tur y esey ta locual nos ta bay haci tambe.’ 

Gabinete Wever-Croes || 


° SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 

Aruba completo a demostra 
seriedad y responsabilidad, 
y principalmente determinacion pa 


recupera y progresa. 


MINISTER MADURO A COMBERSA CU IVAN DI 
WORLDBEAT RECORDS ARUBA RIBA SU PROYECTONAN 


Recientemente Minister Maduro a combersa cu e artista lvan 
alias Caleto di Worldbeat Records Aruba pa haya sa mas 
di e proyectonan nobo cu e ta trahando riba nan. Ivan ta 
haciendo un trabou hopi bunita pa documenta y conserva e 
musica di Aruba y Caribe. Cas ра cas Ivan ta pasa pa asina 
busca informacion riba e musica cu a yega ta rezona antes 
den nos casnan na Aruba. E bunita ta cu Ivan ta conserva e 
piesanan aki door di hinca nan den un bachi moderno pa asina 


PA CONSERVA E MUSICA DI ARUBA 


e hobennan tambe por cera conoci cu e musica cu ta forma 
parti di nos cultura. Aña pasa mes lvan a compila e musica di 
Cah’i Orgel di sr. Buchi Boekhoudt y a haci esaki accesibel via 
un album vinyl y memory stick. lvan a presenta esaki durante 
un atardi musical teni na Aruba Experience na unda musica di 
Cah’i Orgel a resona. Minister Maduro ta spera di pronto por 
mira mas produccion di Ivan alias Caleto di Worldbeat Records 
Aruba. Danki Ivan pa kere den Aruba. 


Minister di Finansa y Cultura 


22 


? 2Ж ' 22 di november 2022 


|. Dia dı 
228 “Músico 


Pabien na tur musico riba boso dia. 
Danki pa deleita nos cu e idioma universal di musica. 


Xiomara Maduro 
Minister di Finansa y Cultura 

MINISTER XIOMARA MADURO TABATA INVITADO SPECIAL 
NA E APERTURA OFICIAL DI THE FANCY FACES BEAUTY 
STUDIO Y THE FANCY FACES BEAUTY SALON 


TERIS 


BEAUTY SALON 


Recientemente, minister Xiomara 
Maduro di Finansa y Cultura, tabata 
tin e placer di a efectua e apertura 
oficial di The Fancy Faces Beauty 
Studio y The Fancy Faces Beauty 
Salon. Ta trata di dos negoshi nobo 
situa na Sero Blanco cu ta conta cu 
dos dama como propietario, Angele 
Geerman y Ruchella Yarzagaray. 
Ambos dama ta fascina cu e arte di 
beyesa y hunto a dicidi di sigui nan 
pasion pa cu esaki. 


Den su discurso, minister Maduro 
a elogia ambos dama ра пап 
perseverancia y determinacion pa 
haci nan soño bira un realidad, pero 
mas ainda dunando nan elogio pa nan 
vision pa cu futuro. Di un banda, The 
Fancy Faces Beauty Studio lo duna 
servicio di makiyahe unico y diferente, 
na man di Ruchella Yarzagaray cu ta 
un artista di makiyahe profesional 
riba nos isla. Aparte di esaki, atraves 
di Ruchella, The Fancy Faces Beauty 
Studio lo duna diferente workshop di 
makiyahe pa asina educa y podera 
e ser femenino y masculino cu ta 
interesa den siña mas di e arte aki. 


Di otro banda, The Fancy Faces 
Beauty Salon lo brinda comunidad di 
Aruba un alternativa nobo di beyesa 
cu un salon completamente nobo cu 
lo ofrece diferente servicio di cabey, 
pa huña y mas. E vision di Angele y 
Ruchella ta pa den un futuro cercano 
por brinda servicionan di estetica 
corporal pa asina por duna un pakete 
total di servicio pa e ser femenino y 
sigur tambe masculino riba nos isla. 
Cu e ambicion di Angele pa trece un 
diferencia den e mundo di beyesa y 
cu e creatividad y pasion di Ruchella, 
sin duda ambos negoshi lo ta uno 
exitoso. 


'Danki pa kere den Aruba' tabata 
palabra di e mandatario na e ocasion 
aki. Minister Maduro kier invita e 
pueblo di Aruba pa sostene ambos 
dama den realisacion di nan soño 
cual ta sigur uno bunita y di aplaudi. 
Minister Maduro ta gradici ambos 
dama pa e invitacion y ta deseanan 
tur clase di exito den futuro cu ambos 
negoshi. 

THE FANCY FACES zus THE FA 


BEAUTY STUDIO BEAUTY 


THE FANCY 

MINISTER MADURO TABATA PRESENTE 
NA E APERTURA DI LAVA GLASS STUDIO 
UN STUDIO CU E META PA ENGRANDECE E ARTE DI GLAS NA ARUBA 


Recientemente, Minister Xiomara Maduro di Cultura, tabata 
invitado na e apertura oficial di Lava Glass Studio situa na 
Caya Harmonia 4. Esaki ta un studio cu ta traha, exhibi y 
bende obranan di arte traha di glas, cu e meta pa via di 
educacion engradence e Arte di Glas na Aruba. 


Minister Maduro a wordo ricibi pa e propietario sr. Bruno 
Ava lbarra kende a duna e mandatario un recorido den 
e studio cu ta consisti di un fabrica di glas, un studio di 
exhibicion y un cafe na unda cu bishitante di Lava Glass 
Studio por sinta y disfruta di algo di come y bebe mientras 
cu nan ta eynan. 


Sr. Bruno ta bin di un famia cu ya pa 3 generacion y 6 
decada ta activo den e mundo di Arte di Glas di Murano na 
Venezuela. Ultimo añanan e famia a haci Aruba nan cas 
y a trece nan arte cu nan pa haci esaki mas accesibel pa 
Caribe y mundo. 


Den e fabrica nobo, nan lo produci piesanan unico cual 
proceso di produccion lo por ser admira pa e cliente den e 
espacio habri na publico. Sr. Bruno a splica e mandatario 
cu pronto lo organisa tayer specialmente pa nos hobennan 
pa nan por cera conoci cu e Arte di Glas pa di e manera 
eynan por traspasa conocemento y logra desaroya e forma 
di arte aki tambe na Aruba. 


Pa esaki lo invita artistanan internacional tambe pa asina e 
comunidad na Aruba por cera conoci cu diferente tecnica di 
e bunita Arte di Glas. 


Den e Sala di Exhibicion, Minister Maduro a haya e 
oportunidad pa admira e coleccion bunita di Arte di Glas 
den forma di vaas, scalchi y figura den diferente color. 
Tambe por a cera conoci cu e coleccion di acesorio pa 
hende muhe cu tambe ta disponibel. 


Minister Maduro ta gradici Lava Glass Studio pa e invitacion 
y ta desea sr Bruno, famia y empleadonan tur clase di exito. 
Masha danki pa kere den Aruba. 

Y cu optimismo nos ta drenta un ana nobo. 
Y nos ta prepara mas cu nunca pa atende 
cu retonan y cambia nan den 

oportunidadnan nobo. 


MINISTER 


PARLAMENTO HUBENIL TAMBE A CELEBRA 
DIA INTERNACIONAL DI DERECHONAN DI MUCHA 
DURANTE NAN EVENTO DI 
“DEBATE AND SPEAKING CHAMPIONSHIP” 


Diadomingo, minister di Husticia y Asuntonan Social Rocco 
Tjon tawata presente na e “debate and speaking championship” 
organisa pa Parlamento Hubenil, caminda e tema tawata 
“inclusion pa tur mucha”. Esaki en conexion cu dia 20 di 
November tawata dia internacional di derecho di mucha. E 
mandatario a expresa di ta contento di wak cu derechonan di 
mucha ta wordo celebra, den e caso aki door di Parlamento 
Hubenil. Un organisacion activo cu nos como Gobierno ta reuni 
regular cune y kier conta cu nan participacion den proyectonan. 


Como Minister encarga cu Husticia, e ta un placer pa wak 
cu a scoge pa celebra e dia aki den forma di un debate. Den 
un estado di derecho, debatenan ta importante pa trece un 
balansa entre ideanan y ideologianan. Un debate ta contribui na 
e desaroyo personal di cada un di nos hobennan participante. 
E ta yuda forma e lidernan di futuro, pero tambe e ta contribui 
na un miho comunidad. Pa e motibo aki ta un honor pa mira cu 
nos hobennan ta scoge conscientemente pa prepara nan mes 


amplia nan conocemento y mas cu tur permiti nan bos resona, 
cual por cierto ta un derecho fundamental. 


E realidad ta, cu e no ta facil pa para dilanti un publico y 
expresa bo opinion, pensamento y sentimento. E ta sumamente 
importante pa nos crea ciudadanonan cu no solamente tin e 
curashi di expresa nan opinion, pero cu sa con pa expresa 
esaki tambe. Pa e motibo ey e ta di aplaudi cu nos hobennan 
na un edad hoben ya caba a tuma e iniciativa pa cuminsa 
desaroya nan mes den e area aki. 


Por ultimo, e mandatario a desea e dos ekiponan di debate tur 
clase di exito, como tambe tur e hobennan cu a bay comparti 
nan mensahe cu pueblo di Aruba. Na mes momento a curasha 
cada hoben presente pa sigui haci uzo di oportunidadnan 
manera esaki pa amplia nan conocemento, adkiri habilidadnan, 
haya experencia, practica tur locual nan ta siña pero mas cu 
tur pa keda desaroya e lider den nan. 

Tur final di ana ta indica un comienso nobo. 

Nos ta keda gradici cu den ana 2022, 
nos a lanta cabes y mira recuperacion, cu 
esfuerso di cada ciudadano. 


MINISTER ENDY CROES A PRESENCIA CLAUSURA DIE 22 
REUNION ANUAL DI MEMORY OF THE WORLD 
LATIN AMERICA & THE CARIBBEAN (MOWLAC) 


Diabierna ultimo Minister Endy Croes y colega Minister 
Xiomara Maduro a asisti clausura oficial di e 22 reunion anual 
di MOWLAC Memory of the World di UNESCO pa Latino 
America & Caribe cu a tuma luga na Aruba. MOWLAC manera 
ta ser bisa ta e memoria di mundo unda cu ta documenta y 
digitalisa tur material. 


Durante e conferencia sr. Peter Scholing di Aruba a bira 
presidente pa e proximo dos aña. Minister Endy Croes a 


RAL 
б. 


EN 


expresa palabra di gratitud na presidente saliente Sandra 
Moresco di Argentina. Un bunita anochi unda tanto UNESCO, 
Biblioteca Nacional Aruba y tur e invitadonan di exterior a gosa 
di e clausura bou musica crioyo di banda local y asina a duna 
e anochi un toke di nos cultura. 


Pabien na organisadonan y hopi exito na presidente nobo sr. 
Scholing. 

En conexion cu dia internacional di mucha. 


Diasabra ultimo Ministerio di Husticia y Asuntonan Social a 
organisa e "marcha pa nos derechonan" en conexion cu dia 
internacional di Derecho di Mucha. E marcha a sali for di Plaza 
Nikki Habibe pasa door di caya Betico Croes pa asina termina 
na Plaza Padu. Un atardi yena cu canto, baile, informacion y 
actividadnan popular pa e muchanan. 


Meta di e actividad tabata pa marcha pa e derecho fundamental 
y basico di cada mucha y hoben na Aruba y rond mundo y 
conscientisa henter e comunidad riba e derechonan aki. 

Un grupo di mucha hopi contento a marcha cu musica y 
borchinan colorido y riba cada borchi tabatin skirbi un di nan 
derechonan. 


Concluyendo Minister Endy Croes ta felicita colega Minister 
Rocco Tjon y Ministerio di Asuntonan Social cu a organisa 
bunita evento, tambe ta gradici tur e mayornan, docentenan 
cu cu a compaña e muchanan, IBISA, Cuerpo Policial Aruba, 
Grupo Scouting y tur cu a aporta pa haci e dia aki uno exitoso 
yena cu alegria pa nos muchanan. 

MINISTER ENDY CROES 


A DUNA RECONOCEMENTO NA TRI-ATLETNAN. 


Cu a marca historia na Bermuda den e competencia di CARIFTA 
Triathlon, Aquathlon and Mixed Relay Championship 2022 


Dialuna atardi mandatario di Deporte a ricibi Seleccion di Aruba 
Triathlon cu a marca historia na Bermuda den e competencia di 
CARIFTA Triathlon, Aquathlon and Mixed Relay Championship 
2022. 

Como muestra di aprecio y gradicimento pa nan excelente 
prestacion y logro e Dignatario a duna e tri-atletnan 


reconocemento den nomber di Gobierno di Aruba. E Seleccion 


a logra conkista e prome tres medayanan di oro den e 
competencia aki. Nunca antes Aruba a logra medaya di oro 
den CARIFTA Triathlon 8 Aquathlon. 


Rumannan Rebecca y Christiaan Jansen ta conkista medaya 
di oro den Triathlon y e otro medaya di oro a bay pa ekipo di 
Aruba cu a consisiti di triatletanan: Emma Gobert, Rebecca 
Jansen, Christiaan Jansen y Richard Sotelo. 


E hoben Jeon Fernandes a debuta den su prome competencia 
internacional y ta logra dos medaya: uno di plata y uno di brons 
den Aquathlon y Triathlon. E triatleta Emma Gobert cu tambe 
ta debuta internacionalmente y ta logra un medaya di Brons 
den Aquarhlon y ta termina na di cuater luga den e evento di 
Triathlon. 


Tri-atleta Christiaan Jansen tambe ta logra un medaya di brons 
den Aquathlon mientras cu su ruman Rebecca Jansen ta logra 
un cuater luga den Aquathlon. 


E atleta Richard Sotelo ta logra un top cuater den ambos 
competencia di Triathlon y Aquathlon. E tri-atleta Giovanna 
Wernet tambe a logra un cuater luga den Aquathlon y ta finalisa 
den top 7 den Triathlon. Por ultimo ekipo di Aruba a conkista 
tercer luga overall den e CARIFTA Triathlon y Aquathlon 
Championship 2022. 


Concluyendo Minister Endy Croes ta felicita y gradici nos tri- 
atletanan pa nan excelente prestacion y mayornan pa sostene 
nan yiu den nan deporte. Danki pa pone Aruba su nomber briya 
den exterior! Pabien cu boso excelente prestacion y logro. Nos 
ta orguyoso di boso! 

EXITOSO SHOW DI 
MODELAHE PRESENTA 
PA FUNDACION SEA 
BUNITA, SEA BO MES. 


En conexion cu 


conscientisacion pa cu 


inclusion y dia internacional 
di derechonan di mucha. 


Diadomingo ultimo cuadro di celebracion di Dia Internacional di Derechonan 
di Mucha, Minister Endy Croes a participa na e show di “Sea bunita, Sea bo 
mes”. Hunto cu e FIDAC cu tin e programa “Mi Mes un Heroe” y ta enfoca riba 
derechonan di mucha a uni pa trece un bunita show. Un total di 28 mucha y 
hobennan special a participa hunto cu un celebridad den e show di modelahe. 
Meta di e evento tabata pa crea conscientisacion di e importancia di inclusion 
unda cu tur mucha sin excepcion tin drecho riba e.o. educacion, proteccion, 


trato husto etc. 


Un show bon organisa unda e hobennan cu hopi energia, entusiasmo y alegria 
a canta, baila, actua y modela. E tabata un anochi bunita y impresionante. 


Mester bisa cu nos muchanan 
y hobennan a gosa y briya 
asina ariba e escenario. 
Esaki nos por a tuma nota 
na nan expresion di cara 

y cu un smile asina grandi 
transmitiendo e alegria cu ta 
brota di nan curazon. Jeon, 
Eltienne Yarzagaray y tambe 
Ataniro la Leyenda a forma 
parti di e bunita show aki. 


Mandatario di Enseñansa 

y Deporte a modela hunto 

cu e hoben Jake Manuel 
Lake di 16 aña. Minister 
Rocco Tjon, Minister Dangui 
Oduber y Parlamentario Setty 
Christiaans - Yarzagaray a 
acompaña un modelo special 
riba escenario. 


Concluyendo Minister Endy 
Croes ta manda palabra 

di elogio y felicitacion na 
organisadonan y tur cu a haci 
e bunita show aki posibel. 
Specialmente nos hobennan 
cu a duna un excelente 
presentacion. Aceptaion ta e 
yabi pa inclusion. 


Ban keda mantene nos fe, optimismo, i 


solidaridad y dedicacion, dunando 

tolerancia, amor prohimo, a 


semper e miho di nos mes! 


MINISTER 


Partner importante pa desaroyo sostenibel di Aruba 
MINISTER GEOFFREY WEVER DEN REUNION CU 
METABOLIC FOUNDATION 


Minister di Economia, Communicacion y Desaroyo Sostenibel, 
mr Geoffrey Wever a reuni cu Christie Mettes di Metabolic 
Foundation. 


Metabolic foundation ta un organisacion cu ta carga diferente 
proyecto importante pa e desaroyo sostenibel na Aruba, cual 
seguramente ta alinia cu e vision di minister Wever pa cu 
economia circular y desaroyo sostenibel. 


Entre otro a toca topiconan maner posibilidadnan pa por 
certifica Aruba su “Blue Carbon Stock” y participa den e benta 
di “Blue carbon credit” riba mercado internacional. Asina 
por contribui na Aruba su “Blue Carbon Economy” cu ta un 
concepto relativamente nobo. 


Representacion di Aruba den negocacion climatico na COP28 
na 2023, unda Aruba como isla chikito por uni cu otro islanan y 
asina tin un bos y peso mas pisa den negociacionnan di “cambio 
climatico, especialmente esnan cu tin impacto significante riba 
nos como isla. 


Recientemente e organisacion a cuminsa un proyecto di 
Coleccion di Data di nos costanan, via e proyecto “Surfside 
Science”. A traves di monitor cambionan di nos costa, calidad 
di aire, calidad di awa di lama, cambio di nos costa y e estado 
di e vegetacion bou di awa, por haci decisionnan informa cu e 
datonan cual ta ser haci disponsibel 


Por ultimo a dialoga riba manera pa por stimula mas aporte 
di parti di sector comercial pa procesamento di productonan 
di plastic - reciclahe - di Aruba. Lo mester por desaroya 
proyectonan pa futuro y asina aporta na nos e transicion pa 
un “economia circular”. Esaki ta posibel por ehempel door di 
evita - mas hopi posibel - productonan traha localmente di bira 
desperdicio. 


"Nos lo keda traha di cerca cu Metabolic Foundation como un 
key partner pa proyectonan cu lo significa hopi pa e desaroyo 
sostenibel di pais Aruba" - Geoffrey Wever. 


ARUBA A UNI DEN UN 
TEMPORADA DI MAS DIFICIL 7 
DEN HISTORIA DI NOS PAIS 39 228 

E POSITIVISMO DI NOS 
PUEBLO A FORTALECE NOS 

PA REESTABLECE E 
HARMONIA Y E VINCULO DI 
HERMANDAD CU SEMPER 
NOS A COMPARTI. CU E 
MESUN DETERMINACION PA 
TA POSITIVO PA HUNTO 
HIBA NOS PAIS PADILANTI, 
NOS LO LOGRA HACI DI 
2023 UN ANA YEN DI 
PROSPERIDAD Y LOGRO DI 
COSNAN GRANDI PA 
BIENESTAR DI NOS TUR. 


Feliz Shia Nabe. МИ Wever с... 


